OBVESTILO ZA STARŠE OB PONOVNEM ODPRTJU VRTCA

Spoštovani starši,

Pošiljamo vam navodila, pomembna za vse starše, ki ste se odločili vašega otroka ponovno vključiti v vrtec. Pri organizaciji dela v vrtcu smo sledili smernicam, ki smo jih prejeli od MIZŠ in NIJZ.

Glede na prijavljeno število otrok, je bilo potrebno nekaj prilagoditev, tako da bo v vrtcu v Škocjanu delovalo šest skupin, na Bučki tri skupine. Ker je priporočeno, da otroci in skupina deluje TAKO KOT DOMA, si želimo, da ostane do konca meseca maja število otrok nespremenjeno (isti otroci v skupini s stalnima strokovnima delavkama).

1. Otrok v vrtec prihaja ZDRAV (če strokovna delavka opazi bolezenske znake ga zavrne).
2. V vrtec naj otroka pripelje le eden od staršev, vedno ob uri, ki ste jo starši predhodno napisali oz. naj otroka pripelje le ena odrasla oseba iz istega gospodinjstva. Oseba mora uporabljati masko.
3. V ponedeljek morate imeti s seboj izpolnjeno in podpisano IZJAVO.
4. Vrtec deluje po ustaljenem delovnem času, držite se ur, ki ste jih navedli v prijavi.
5. V prostorih vrtca se gibate le po hodniku in garderobi. **Ne vstopate v igralnice – potrkajte na vrata in počakajte, da pride ven ena od vzgojiteljic.**

**Uvajanja otrok NI.**

1. Otrok v vrtec ne nosi NOBENIH igrač, raznega nakita in hrane. Dude in ninice dajte v vrečko in pustite v garderobi poleg nahrbtnika.
2. Ker je priporočeno, da se otrok ne združuje, se bodo otroci sprejemali in oddajali ločeno (v matičnih igralnicah, razen nekaj izjem – sporoči vzgojiteljica).
3. Doma otrokom obrazložite in jih »pripravite« na nova pravila (velja za starejše otroke, ki jih boste oddajali vzgojiteljici pred vhodom).

PRIHOD/ODHOD V VRTCU NA BUČKI:

* Skupina: ŽOGICE;
	+ Otroka pripeljete v garderobo žogic, kjer si vi razkužite roke. Tam ga preobujete. Otrok sam vstopi v igralnico, kjer si takoj po prihodu umije roke. Pri odhodu domov potrkate in počakate, da vam vzgojiteljica preda otroka. Ne odpirajte in ne vstopajte v igralnico.
* Skupina: GUMBKI
	+ Otroka pripeljete v garderobo gumbkov, kjer si vi razkužite roke. Tam ga preobujete. Otroku umijete roke, pri umivalniku v pralnici. Potrkate in vzgojiteljica prevzame otroka. Pri odhodu domov potrkate in počakate, da vam vzgojiteljica preda otroka. Ne odpirajte in ne vstopajte v igralnico.
* Skupina: MEHURČKI
	+ Otroka pripeljete do vhodnih vrat zgornjega nadstropja. Pozvonite in počakate na vzgojiteljico, ki otroka pospremi in mu pomaga v garderobi. Otrok si pred odhodom v igralnico umije roke. Pri odhodu domov pozvonite in počakate. Ko se otrok uredi pride ven.

Ker se otroci naj ne bi združevali, se bodo otroci tudi sprejemali in oddajali ločeno. In sicer mehurčki se bodo sprejemali in oddajali zgoraj. Potreba iz strani staršev je bila ob 6.30 uri. To pomeni, da se zgornja igralnica odpre ob 6.30 uri.

Otroci iz skupin žogic in gumbkov se bodo od 5.30 do 7.30 ure zbirali skupaj, ravno tako se bodo ob 14.30 uri združili. Ker je skupina žogic polovična ni možnosti organizirati varstvo tako, da bi bili otroci ves čas ločeni od druge skupine, kljub temu, da bodo otroci krajši čas združeni, ne bomo presegli števila 8 otrok.

Popoldansko malico bodo otroci pojedli po spanju in je ne bodo več nosili domov. Ker se je za naslednji teden v skupini gumbkov prijavilo več otrok, kot dopušča trenutni normativ, bodo otroci prerazporejeni v ostali dve skupini. Starši, katerih otroci bodo za naslednjih 14 dni v drugi skupini boste o tem obveščeni. Otroci, ki bodo prerazporejeni bodo uporabljali garderobo skupine v katero bodo premeščeni.

Verjamemo, da bomo s sodelovanjem in razumevanjem prebrodili morebitne začetniške težave.

Veselimo se ponovnega srečanja,

 Ravnateljica:

 Irena Čengija Peterlin, I. r.